ᱠᱳᱰᱟᱨᱢᱟ ᱦᱚᱱᱚᱛ

ᱠᱳᱰᱟᱨᱢᱟ ᱦᱚᱱᱚᱛ ᱫᱚ  ᱥᱤᱧᱚᱛ ᱫᱤᱥᱚᱢ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ (ᱡᱤᱞᱞᱟᱹ) ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱟᱹᱯᱤᱥ (ᱦᱮᱰᱠᱩᱣᱟᱴᱟᱨ) ᱫᱚ ᱠᱳᱰᱟᱨᱢᱟ ᱨᱮ ᱢᱮᱱᱟᱜᱼᱟ ᱾

ᱠᱳᱰᱟᱨᱢᱟ ᱦᱚᱱᱚᱛ ᱫᱚ ᱑᱐ ᱮᱯᱨᱤᱞ ᱑᱙᱙᱔ ᱥᱟᱞᱮ ᱨᱮ ᱵᱮᱨᱮᱫ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱞᱟᱦᱟ ᱛᱮ ᱱᱚᱶᱟ ᱫᱚ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ , ᱚᱸᱰᱮ ᱠᱷᱚᱱ ᱜᱮ ᱠᱮᱪᱟᱜ ᱠᱟᱛᱮ ᱠᱳᱰᱟᱨᱢᱟ ᱦᱚᱱᱚᱛ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱱᱤᱛ ᱨᱮᱰ ᱠᱚᱨᱤᱰᱚᱨ (Red Corridor) ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾

ᱚᱛᱱᱚᱜ
ᱠᱳᱰᱟᱨᱢᱟ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱱᱟᱣᱟᱫᱟ ᱦᱚᱱᱚᱛ, ᱜᱟᱭᱟ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱤᱨᱤᱰᱤᱦ ᱦᱚᱱᱚᱛ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ 

ᱠᱚᱰᱟᱨᱢᱟ ᱦᱚᱱᱚᱛ ᱫᱚ ᱵᱤᱨᱵᱩᱨᱩ ᱟᱨ ᱟᱭᱢᱟ ᱱᱮᱪᱩᱨᱟᱞ ᱨᱤᱥᱚᱨᱥ (natural resources)  ᱛᱮ ᱯᱮᱨᱮᱡ ᱟᱠᱟᱱᱟ ᱾ ᱫᱷᱟᱣᱟᱡᱚᱫᱟᱨᱤ ᱵᱩᱨᱩ ᱫᱚ ᱦᱤᱱᱫᱩ ᱫᱷᱚᱨᱚᱢ ᱵᱚᱝᱜᱟ ᱥᱤᱵᱚ ᱣᱟᱜ ᱛᱷᱟᱱ ᱠᱟᱱᱟ ᱾ ᱥᱤᱵᱽᱨᱟᱛᱨᱤ ᱨᱮ ᱟᱭᱢᱟ ᱦᱚᱲ ᱚᱸᱰᱮ ᱠᱚ ᱡᱟᱣᱨᱟᱜ ᱠᱟᱱᱟ ᱾ ᱵᱟᱨᱥᱚᱛᱤ ᱜᱟᱰᱟ ᱫᱚ ᱱᱚᱶᱟ ᱦᱚᱱᱚᱛ ᱛᱟᱞᱟ ᱛᱮ ᱞᱤᱸᱡᱤᱱ ᱠᱟᱱᱟ ᱾ ᱪᱟᱧᱪᱟᱞ ᱫᱷᱟᱢ ᱫᱚ ᱱᱟᱣᱟᱰᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱑᱒ ᱠᱤᱞᱚᱢᱤᱴᱚᱨ ᱟᱨ ᱠᱚᱰᱟᱨᱢᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱱᱚᱸᱰᱮ ᱫᱚ ᱦᱤᱱᱫᱩ ᱫᱷᱚᱨᱚᱢ ᱵᱚᱝᱜᱟ ᱟᱭᱳ ᱪᱟᱧᱪᱟᱞᱱᱤ ᱵᱚᱸᱜᱟ ᱫᱮᱣᱟᱭ ᱧᱟᱢᱟ ᱾ ᱟᱭᱢᱟ ᱦᱚᱲ ᱠᱚ ᱵᱷᱤᱲᱩᱜ ᱠᱟᱱᱟ ᱱᱚᱸᱰᱮ ᱫᱩᱨᱜᱟ ᱯᱩᱡᱟ, ᱨᱟᱢᱱᱚᱵᱚᱢᱤ, ᱟᱠᱷᱨᱤ ᱯᱩᱡᱟ ᱮᱢᱟᱱ ᱞᱮᱠᱟᱱ ᱵᱚᱸᱜᱟ ᱵᱩᱨᱩ ᱨᱮ ᱱᱩᱭ ᱵᱚᱸᱜᱟ ᱫᱮᱣᱟ ᱭᱮ ᱞᱟᱹᱜᱤᱫ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱽᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱮᱡ ᱥᱮᱱ
ᱠᱳᱰᱟᱨᱢᱟ ᱦᱚᱱᱚᱛ ᱨᱮ ᱯᱮᱭᱟ ᱢᱟᱨᱟᱝ ᱱᱟᱜᱟᱨ ᱢᱮᱱᱟᱜᱼᱟ - ᱫᱚᱢᱪᱟᱸᱪᱹ ᱡᱷᱩᱢᱨᱤ ᱛᱟᱞᱟᱸᱭᱭᱟ, ᱠᱚᱰᱟᱨᱢᱟ ᱾ ᱠᱳᱰᱟᱨᱢᱟ ᱟᱨ ᱡᱷᱩᱢᱨᱤ ᱛᱟᱞᱟᱸᱭᱭᱟ ᱫᱚ ᱡᱟᱹᱛᱤᱭᱟᱹᱨᱤ ᱡᱤᱞᱤᱧᱦᱚᱨ ᱓᱑ ᱫᱟᱨᱟᱭ ᱛᱮ ᱨᱟᱺᱪᱤ ᱟᱨ ᱯᱟᱴᱱᱟ ᱱᱟᱜᱟᱨ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱠᱳᱰᱟᱨᱢᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱚᱸᱰᱮᱱᱟᱜ ᱢᱤᱫ ᱢᱟᱴᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱞᱠᱟᱛᱟ ᱟᱨ ᱫᱤᱞᱞᱤ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official government website


ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:1994 establishments in India